આરોગ્યના બજેટના ૨૫ ટકા જેટલી રકમ લોકોની સારવાર પાછળ ખર્ચવામાં આવે છે બાકીની રકમ મેડીકલ કોલેજો, પગારો અને બીજા ખર્ચમાં જાય છે. હાલ દવાઓ પાછળ માથાદીઠ રુ.૪૫/-નો ખર્ચ કરવામાં આવે છે. તામીલનાડુ રાજ્ય રુ.૬૫/-નો ખર્ચ કરે છે. ૨૦૦૫માં રાજ્ય સરકારે કરાવેલા અભ્યાસ મુજબ તે સમયે ગુજરાતમાં લોકોને આરોગ્ય પાછળ માથાદીઠ ખીસાખર્ચ રુ.૭૭૭ થતો હતો જે હવે ઘણો વધ્યો હશે. ગરીબોને જ્યારે આરોગ્ય પાછળ ખર્ચ કરવો પડે છે ત્યારે તેમની બચતો ધોવાઇ જાય છે અને સરકારે ગરીબી નીવારણ માટે કરેલા કાર્યક્રમો પાછળ કરેલો ખર્ચ નકામો જાય છે.